OzLabs/hebrew-wiki-articles huggingface dataset:
הדיוויזיה ה-28 (האימפריה הגרמנית)

הדיוויזיה ה-28 (בגרמנית: 28. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-1 ביולי 1871, על בסיס דיוויזיית הדוכסות הגדולה של באדן, שלחמה במלחמת צרפת–פרוסיה, יחד עם הדיוויזיה ה-29, וחייליה גויסו מהדוכסות הגדולה של באדן, ובפרט מאזור קרלסרוהה.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-14 בפיקוד ארנסט פון הוינינגן, אשר היה חלק מהארמייה השביעית בפיקוד יוזיאס פון הרינגן. הדיוויזיה נטלה חלק בקרב מילוז ולאחר מכן בקרב לורן. בסוף ספטמבר הועברה הדיוויזיה תחת פיקוד הארמייה השישית באזור אראס, ולחמה בקרב אראס (1914). לאחר מכן הועברה הדיוויזיה לשמפאן, שם נטלה חלק בקרב שמפאן השני בשנת 1915, ובשנת 1916 היא השתתפה לתקופה קצרה בקרב על הסום. בשנת 1917 היא לחמה בקרב קמברה, ובשנת 1918 השתתפה הדיוויזיה במתקפת האביב, ולאחר מכן לחמה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-30 בספטמבר 1919 פורקה הדיוויזיה.

==מפקדים==
* גנרל-לוטננט גוסטב פון פריצלביץ (3 ביוני 1871–29 בנובמבר 1875)
* גנרל-לוטננט קרל פון ויליזן (1 בדצמבר 1875–22 בנובמבר 1882)
* גנרל-לוטננט אוסקר פון מרשיידט-הילסם (23 בנובמבר 1882–14 במאי 1886)
* גנרל-לוטננט אלפרד פון קסלר (15 במאי 1886–23 במרץ 1890)
* גנרל-לוטננט אמיל ויינברגר (24 במרץ 1890–22 בפברואר 1892)
* גנרל-לוטננט וילהלם פון רסינג (23 בפברואר 1892–10 באוגוסט 1895)
* גנרל-לוטננט אוטו פון גרונה (11 באוגוסט 1895–28 בנובמבר 1898)
* גנרל-לוטננט וילהלם פון אורצן (29 בנובמבר 1898–19 במאי 1900)
* גנרל-מיור אמיל פון לסל (20 במאי 1900–8 ביולי 1900)
* גנרל-לוטננט פאול פון הינדנבורג (9 ביולי 1900–26 בינואר 1903)
* גנרל-לוטננט קורט פון פפויל (27 בינואר 1903–9 באפריל 1906)
* גנרל-לוטננט מקס פון פבק (10 באפריל 1906–26 בינואר 1910)
* גנרל-לוטננט גאורג פון קרוזיק (27 בינואר 1910–1 באפריל 1912)
* גנרל-לוטננט הנס גוסטב פון דר גולץ (2 באפריל 1912–28 בפברואר 1914)
* גנרל-לוטננט קורט פון קהלר (1 במרץ 1914–10 בינואר 1915)
* גנרל-מיור פרנץ פון טרוטה (נולד בשם פון טריידן) (11 בינואר 1915–7 ביולי 1916)
* גנרל-לוטננט הרמן היידבורן (8 ביולי 1916–19 באוגוסט 1916)
* גנרל-לוטננט פליקס לנגר (20 באוגוסט 1916–18 בפברואר 1918)
* גנרל-לוטננט הנס פון וולף (18 בפברואר 1918–28 בפברואר 1918)
* גנרל-מיור קורט פרינץ פון בוכאו (28 בפברואר 1918–29 במאי 1918)
* גנרל-מיור אוטו פון ארנים (30 במאי 1918–3 ביוני 1918)
* גנרל-מיור אמיל הל (4 ביוני 1918–7 בספטמבר 1918)
* גנרל-מיור רודולף פון דר אוסטן (8 בספטמבר 1918–25 במרץ 1919)
* גנרל-מיור אוטו פון דיימלינג (26 במרץ 1919–30 בספטמבר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

28
28
הדיוויזיה ה-29 (האימפריה הגרמנית)

הדיוויזיה ה-29 (בגרמנית: 29. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-1 ביולי 1871, על בסיס דיוויזיית הדוכסות הגדולה של באדן, שלחמה במלחמת צרפת–פרוסיה, יחד עם הדיוויזיה ה-28, וחייליה גויסו מהדוכסות הגדולה של באדן, ובפרט מאזור פרייבורג.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-14 בפיקוד ארנסט פון הוינינגן, אשר היה חלק מהארמייה השביעית בפיקוד יוזיאס פון הרינגן. הדיוויזיה נטלה חלק בקרב מילוז ולאחר מכן בקרב לורן. בסוף ספטמבר הועברה הדיוויזיה תחת פיקוד הארמייה השישית באזור אראס, ולחמה בקרב אראס (1914). לאחר מכן הועברה הדיוויזיה לשמפאן, שם נטלה חלק בקרב שמפאן השני בשנת 1915, ובשנת 1916 היא השתתפה לתקופה קצרה בקרב על הסום. בשנת 1917 היא לחמה ב, ובשנת 1918 השתתפה הדיוויזיה במתקפת האביב, ולאחר מכן לחמה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-10 בדצמבר 1919 פורקה הדיוויזיה.

==מפקדים==
* גנרל-לוטננט אדולף פון גלימר (1 ביולי 1871–7 במרץ 1873)
* גנרל-לוטננט אמיל פון וויינה (8 במרץ 1873–14 באוגוסט 1876)
* גנרל-לוטננט קרל פון שפלר (15 באוגוסט 1876–9 בדצמבר 1881)
* גנרל-לוטננט רודולף פון ברקן (13 בדצמבר 1881–2 בנובמבר 1885)
* גנרל-לוטננט לודוויג פון פטרסדורף (3 בנובמבר 1885–18 בספטמבר 1888)
* גנרל-לוטננט אברהרד יוהנס פון מאנטיי (19 בספטמבר 1888–15 בפברואר 1892)
* גנרל-לוטננט אלברט פון שלייניץ (16 בפברואר 1892–10 באפריל 1893)
* גנרל-לוטננט פרידריך, נסיך באדן (11 באפריל 1893–26 בינואר 1897)
* גנרל-לוטננט ארנסט פון בילו (27 בינואר 1897–31 באוגוסט 1897)
* גנרל-לוטננט מוריץ פון ביסינג (1 בספטמבר 1897–17 במאי 1901)
* גנרל-לוטננט יוזף פון פאלואה (18 במאי 1901–3 באפריל 1907)
* גנרל-לוטננט אמיל פון שיקפוס אונד נוידורף (4 באפריל 1907–21 במרץ 1910)
* גנרל-לוטננט ברתולד פון דיימלינג (22 במרץ 1910–31 במרץ 1913)
* גנרל-לוטננט אוגוסט איזברט (1 באפריל 1913–3 באוגוסט 1916)
* גנרל-מיור הרמן פון דר היידה (4 באוגוסט 1916–6 באוגוסט 1918)
* גנרל-מיור ריכרד פון ברנדט (7 באוגוסט 1918–10 בדצמבר 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

==קישורים חיצוניים==

29
29
סברינה: חברות לנצח

סברינה: חברות לנצח (באנגלית: Sabrina: Friends Forever) הוא סרט הנפשה טלוויזיוני אמריקאי מסוגת פנטזיה והרפתקאות, אשר מבוסס על סדרת ההנפשה "סברינה המכשפה הצעירה", סדרה המבוססת על דמותה של סברינה ספלמן מתוך הקומיקס "Sabrina the Teenage Witch". הסרט בוים על ידי סקוט המינג, נכתב על ידי פמלה פטלר וקרטר קרוקר, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא השני בסדרה.

הסרט שודר לראשונה בארצות הברית בערוץ ניקלודיאון ב-13 באוקטובר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-74 דקות, ושפת המקור שלו היא אנגלית.

בשנת 2003, שנה לאחר שידור הסרט במקור, החלה להיות משודרת הסדרה "עולמה הסודי של סברינה", אשר הופקה בעקבות הסרט ומשמשת כסדרת המשך לסדרה המקורית.

== תקציר העלילה ==
הסרט מתרחש כשנה לאחר אירועי הסדרה "סברינה המכשפה הצעירה". לאחר שסברינה בת ה-13 קיבלה מאנצ'נטרה את שרביט הקסמים הראשון שלה, היא נרשמת לאקדמיה למכשפות כדי ללמוד את שלושת העקרונות של המכשפות - להשתמש בקסם בחוכמה, להיות נאמנים לחברים שלך, ולהיות נאמן לעצמך. תחילה, סברינה מרגישה נחותה מפני שהיא רק חצי מכשפה, אך עם הזמן היא פוגשת את ניקול, חצי מכשפה בדיוק כמוה, ובמהרה הן נהיות חברות. במהלך הסרט החברות עוברות הרפתקאות חדשות וקסומות.

== דמויות ומדבבים ==
הסרט בדיבוב העברי בוים על ידי טליה ברקאי, והופק על ידי יעל אללוף ודן שצברג.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|סברינה ספלמן
|בריט מקיליפ
|מייה קדוש
|-
|סאלם סברהגן
|לואי שירילו
|אלון שר
|-
|ניקול קנדלר
|אלכסנדרה קרטר
|טליה ברקאי
|-
|עץ החוכמה
|גרי צ'לק
|גדי לוי
|-
|גברת האג
|מרילין גאן
|אורנה כץ
|-
|הילדה ספלמן
|מונקה סטורי
| rowspan="2" |לורן סביר
|-
|פורשה
|קרלי מקקיליפ
|-
|ברי
|ונסה מורלי
|עינת אזולאי
|-
|זלדה ספלמן
|בטינה בוש
| rowspan="3" |אורלי קטן
|-
|אנצ'נטרה
|ג'יין מורטיפי
|-
|גברת פטיד
|טריל רות'רי
|-
|קרייבן
|סמואל וינסנט
|ג'ן פריימן
|-
|פלטאירס
|אנדרו קאוואדס
| rowspan="2" |דן שצברג
|-
|מר רנסיד
|דייל וילסון
|-
|הדוד אוסטיס
|ג'יי ברזו
|
|-
|חזיר בר
|
|עמי מנדלמן
|}
בנוסף, בדיבוב האנגלי, קולין מרדוק, אליסטייר אבל וברנט מילר, דיבבו שחקני הוקי.

== קישורים חיצוניים ==

* 

== הערות שוליים ==

קטגוריה:סרטים מבוססי סדרות טלוויזיה
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי 2002
קטגוריה:סרטים באנגלית
קטגוריה:סרטי טלוויזיה אמריקאיים
קטגוריה:מכשפות בקולנוע ובטלוויזיה
נוירואנדוקרינולוגיה

נוירואנדוקרינולוגיה (באנגלית: Neuroendocrinology) הוא תחום בביולוגיה וברפואה החוקר את יחסי הגומלין בין מערכת העצבים לבין המערכת האנדוקרינית.

==המערכות הנוירואנדוקניות העיקריות==
* ציר ההיפותלמוס-בלוטת יותרת המוח-בלוטת יותרת הכליה (ציר HPA)
* ציר ההיפותלמוס-בלוטת יותרת המוח-בלוטת התריס (ציר HPT) 
* ציר ההיפותלמוס-בלוטת יותרת המוח-בלוטת המין (ציר HPG) 
* נוירוהיפויזה 

==קישורים חיצוניים==

* 

קטגוריה:תחומים בביולוגיה
קטגוריה:תחומים ברפואה
נמרוד שפרוני

נמרוד שפרוני הוא קצין צה"ל במילואים בדרגת תת-אלוף. שירת כטייס מסוקים וכמפקד בסיס פלמחים של חיל האוויר.

==ביוגרפיה==
גדל בקיבוץ יפתח. למד בבית הספר "עמק החולה" שבקיבוץ כפר בלום. 

שפרוני התגייס לצה"ל ב-1988 וסיים קורס טיס מס' 123 במגמת מסוקים. לאחר קורס אימון מתקדם על מסוקי MD 500 דיפנדר "להטוט" בטייסת 190 (אז נקראה "הטייסת הלהטוט") נשלח לארצות הברית, הוכשר כטייס AH-64 אפאצ'י ושירת בטייסת 113 ("הצרעה"). הוא שימש סגן מפקד טייסת 190, סגן מפקד טייסת 113 וסגן מפקד טייסת 193 ("מגיני המערב"), טייסת מסוקי יורוקופטר AS-565 פנתר, "עטלף".

לאחר סיום לימודים בפו"ם מונה למפקד טייסת 160 ("המסק"ר הראשונה"), שהפעילה מסוקי AH-1 קוברה, "צפע". בתקופת פיקודו קלטה הטייסת את מסוקים וכוח אדם מטייסת 161 שנסגרה והיא השתתפה במלחמת לבנון השנייה. הוא שימש ראש ענף השתתפות במטה חיל האוויר. פיקד על טייסת 113 במהלך מבצע עופרת יצוקה. בשנים 2010–2012 שימש מפקד יחידת השליטה המרכזית של חיל האוויר (יש"מ קרב), במהלך כהונתו התרחשו התרסקות היסעור ברומניה, השרפה בכרמל ומתקפת הטרור בדרום ישראל, אירועים מרכזיים שלהם נדרשה היחידה לספק מענה. בתפקידו הבא שימש קצין פרויקט "מטה המנצח", ארגונו מחדש של מטה המבצעים בחיל האוויר.

בדצמבר 2014 מונה למפקד בסיס פלמחים ושירת בתפקיד עד אוקטובר 2018.

==קישורים חיצוניים==

* 

==הערות שוליים==

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס פלמחים
קטגוריה:בוגרי בית החינוך המשותף עמק החולה
קטגוריה:יפתח (קיבוץ): אישים
קטגוריה:ישראלים שנולדו במאה ה-20
A Man Without Love

A Man Without Love (בעברית: אדם ללא אהבה) הוא שיר, שייצג את בריטניה בתחרות האירוויזיון 1966, בביצוע הזמר קנת' מק'קלר.

השיר הוא בלדה, בו משווה זמר בין אדם ללא אהבה לאדם שיש לו אהבה. הוא מסביר שללא אהבה הוא "רק חצי אדם, כלום", ואדם "עם אהבה זה הכל בחיים".

בהופעתו בתחרות שנערכה בלוקסמבורג לבש מק'קלר קילט סקוטי מסורתי.

השיר "A Man Without Love" הגיע למקום השלושים במצעד הסינגלים הבריטי במרץ 1966.<ref name="British Hit Singles & Albums"></ref>

השיר היה השמונה עשר והאחרון בסדר השירים שהושמעו בתחרות, אחרי השיר של אירלנד "Come Back to Stay" בביצוע דיקי רוק. בסיום ההצבעה קיבל השיר שמונה נקודות (חמש מאירלנד ושלוש מלוקסמבורג), ודורג במקום התשיעי מתוך 18.

בשנה שלאחר מכן, 1967, ייצגה את בריטניה באירוויזיון הזמרת סנדי שו שזכתה בתחרות עם השיר "Puppet on a String".

==קישורים חיצוניים==

== הערות שוליים ==

קטגוריה:שירי 1966
קטגוריה:שירי אירוויזיון 1966
קטגוריה:שירי הממלכה המאוחדת באירוויזיון
שגרירות ארצות הברית במקסיקו סיטי

שגרירות ארצות הברית במקסיקו סיטי (בספרדית: Embajada de los Estados Unidos, México DF, באנגלית: Embassy of the United States Mexico City) היא הנציגות הדיפלומטית של ארצות הברית של אמריקה למדינות מקסיקו מאז שנת 1964.

מבני השגרירות ממוקמים בשדרה "פאסאו דה לה רפורמה" בשכונת קולוניה קואוטמוק ברובע קואוטמוק במקסיקו סיטי.

כריסטופר לנדאו הוא שגריר ארצות הברית הנוכחי במקסיקו (מאז 12 באוגוסט 2019).
שגרירות ארצות הברית במקסיקו סיטי

==רקע==
בניית בניין השגרירות הנוכחי החל בשנת 1960 והושלם בשנת 1964 בעלות של 5 מיליון דולר. באותה תקופה היה זה בניין השגרירויות האמריקני השני בגודלו בעולם.

===בניית מבנה שגרירות חדש===
בשנת 2011 הודיעה מחלקת המדינה של ארצות הברית על תוכניות להקים שגרירות חדשה של ארצות הברית בשכונת נואבו פולנקו במקסיקו סיטי. המחיר המשוער של השגרירות החדשה עמד על 763 מיליון דולר (בשנת 2011).

ב־13 בפברואר שנת 2018 החלה בניית השגרירות החדשה. העלות המשוערת היא כמעט מיליארד דולר (943 מיליון דולר) והיא צפויה להסתיים עד שנת 2022. שטח מתחם השגרירות יהיה 8.5 אקר (34.39 דונם).

==מדורי השגרירות==
השגרירות ממלאת מספר תפקידים בייצוגה לממשלת מקסיקו, לרבות דיפלומטיה פוליטית, מנהלית, כלכלית, ציבורית, וקונסולרית, המנוהלת תחת השגריר על ידי מדריכים ממשרד החוץ האמריקני.

===המדור הקונסולרי===
* שירותי אזרח אמריקאים
* שירותי ויזה
* מדור כלכלי
* נספח ההגנה
* יחסי ציבור
* המדור הפוליטי
* מדור ניהול

===סוכנויות ממשלת ארצות הברית אחרות (שירותים קונסולריים הניתנים על ידי המדור הקונסולרי)===

* הוועדה האמריקנית למצבות קרב
* שירות פיקוח על בריאות בעלי חיים וצמחים 
* המנהל לאכיפת הסמים
* מנהל המזון והתרופות האמריקאי
* שירות החוץ החקלאי 
* שירות הכנסות הפנים
* משרד הפיקוח על נכסי חוץ 
* הסוכנות האמריקאית לפיתוח בינלאומי
* השירות המסחרי של ארצות הברית 
* משרד ההגנה של ארצות הברית
* משרד המשפטים של ארצות הברית
* סוכנות המכס והגנת הגבולות של ארצות הברית
* אכיפת הגירה ומכס 
* שירות המרשלים של ארצות הברית
* חיל השלום של ארצות הברית

===קונסוליות===

לארצות הברית יש קונסוליות כלליות בסיודאד חוארס, גוודלחרה, ארמוסיו, מטמורוס, מרידה, מונטריי, נוגאלס, נואבו לרדו וטיחואנה וסוכנויות קונסולריות: באקפולקו, לוס קאבוס, קנקון, מסטלאן, אואחאקה, פיידראס נגראס , פלאיה דל כרמן, פוארטו ואיארטה וסן מיגל דה איינדה.

==ראו גם==
* יחסי ארצות הברית–מקסיקו

==קישורים חיצוניים==

* 

== הערות שוליים ==

מקסיקו סיטי
קטגוריה:יחסי ארצות הברית – מקסיקו
קטגוריה:מקסיקו סיטי: מבנים
שגרירות רוסיה בוושינגטון

שגרירות רוסיה בוושינגטון די. סי. (ברוסית: Посольство России в США) היא הנציגות הדיפלומטית העליונה של הפדרציה הרוסית בארצות הברית. השגרירות ממוקמת בשדרת ויסקונסין 2650, צפון-מערב וושינגטון די. סי. והיא משמשת כמקום עבודתו של שגריר רוסיה בארצות הברית.<ref></ref><ref></ref>

השגריר הנוכחי (מאז 2017) הוא אנטולי אנטונוב.

== מעון השגריר ==
בית השגריר
מעון השגריר הרוסי ממוקם ברחוב 16 1125, צפון-מערב וושינגטון הבירה והוא נבנה בשנת 1910, כאחוזת בוז-אר ששירתה כשגרירות האימפריה הרוסית וברית המועצות בשנים 1913 עד 1994.

== מתחם השגרירות החדש בשדרת ויסקונסין ==
השגרירות ממוקמת על "הר אלטו" בשדרת ויסקונסין בצפון-מערב העיר, שנבנתה על נכסים שהושכרו לממשל הסובייטי למשך 85 שנים על בסיס הסכם בין ברית המועצות לארצות הברית בשנת 1969. על פי הסכם 1972, שטח שווה ערך במוסקבה אמור היה להיות מושכר לארצות הברית לשגרירות חדשה באותם תנאים. ההסכם השני קבע גם כי על שני הצדדים להתחיל להשתמש בבניינים החדשים שלהם במקביל.

השגרירות עוצבה על ידי האדריכל הסובייטי הידוע מיכאיל פוסוחין, שתכנן את ארמון הקרמלין הממלכתי ומספר מבנים נוספים במוסקבה. בניין המגורים, בית הספר, גן הילדים ומגרשי הספורט הושלמו כולם בשנת 1979. מבנים אדמיניסטרטיביים ומבנים טקסיים הושלמו בשנת 1985.

בסוף שנות ה-80 של המאה העשרים, ה-FBI והסוכנות לביטחון לאומי בנו מנהרה מתחת למתחם למטרות ריגול,<ref></ref> אך היא מעולם לא נוצלה בהצלחה לאחר שסוכן ה-FBI רוברט הנסן חשף מידע על המבצע בפני הק.ג.ב.<ref></ref><ref></ref>

בספטמבר 1994, במהלך ביקורו בארצות הברית, חנכו נשיא רוסיה בוריס ילצין ונשיא ארצות הברית ביל קלינטון את הבניין הטקסי החדש של שגרירות רוסיה, בהר אלטו.

== אירועים ==
הרכב המוזיקה ל[[חומאי "Alash" בשגרירות רוסיה בוושינגטון, 25 באפריל 2018.]] 
בשנת 1985 ויטלי יורצ'נקו, מרגל סובייטי שערק לארצות הברית, ערק לברית המועצות מחדש דרך השגרירות, לאחר שחמק ממחזיקיו במסעדת Au Pied de Cochon בג'ורג'טאון.<ref></ref><ref></ref><ref></ref>

==ראו גם==
* יחסי ארצות הברית–רוסיה
* שגרירות ארצות הברית במוסקבה
* שגריר ארצות הברית ברוסיה
* שגריר רוסיה בארצות הברית

== קישורים חיצוניים ==

* 

* [http://wikimapia.org/#lat=38.9230255&lon=-77.0743489&z=16&l=0&m=b&show=/2986/Embassy-of-the-Russian-Federation השגרירות באתר wikimapia]
* [http://wikimapia.org/#lat=38.9034242&lon=-77.0359397&z=16&l=0&m=b&show=/8907680/Official-Residence-of-the-Russian-Ambassador-Former-Soviet-Embassy בית השגריר באתר wikimapia]
* [https://fas.org/irp/world/russia/facilities/embassy_dc_2.htm שגרירות חדשה וושינגטון הבירה]

== הערות שוליים ==

קטגוריה:יחסי ארצות הברית – ברית המועצות
קטגוריה:יחסי ארצות הברית – רוסיה
וושינגטון
קטגוריה:וושינגטון די. סי.: שגרירויות
רוסיה
אברהרד טאוברט

אברהרד טאוברט (בגרמנית: Eberhard Taubert; 11 במאי 1907, קאסל - 2 בנובמבר 1976, קלן ) היה עורך דין ותועמלן נאצי אנטישמי. הוא הצטרף למפלגה הנאצית בשנת 1931 והיה מעורב בתעמולה אנטי-קומוניסטית ואנטי-יהודית כאחת. בשנים 1933–1945 עבד כמנהל המחלקה האנטי יהודית במשרד התעמולה תחת יוזף גבלס. כינויו בחוגים הנאציים היה "ד"ר אנטי". הוא עבד בשנת 1940 על התסריט לסרט התעמולה האנטישמי היהודי הנצחי והיה אחראי לחוק שחייב את היהודים לענוד את הטלאי הצהוב.

לאחר המלחמה עבד תמורת משכורת של 3,000 דולר לחודש עבור המפלגה הגרמנית הנוצרית הדמוקרטית וסיפק חומר נגד מרקסיסטים.<ref>Abbas Milani, The Shah (New York: Palgrave Macmillan, 2011), 231.</ref> אחרי 1957 עבד בדרום אמריקה, איראן, לבנון, מצרים ודרום אפריקה וכיועץ לשר הגרמני פרנץ יוזף שטראוס. משנת 1970 הועסק על ידי תעשיינים גרמנים.

יכולתו הרטורית הפכה אותו לתועמלן מוכשר ומבוקש, לא רק בתקופת המשטר הנאצי. בסגנונו המתסיס, בו השתמש בתעמולה הנאצית, עשה שימוש לאחר המלחמה כדי לחזק את הפחד המערבי מהקומוניזם. לשם כך עבד עם שירותים חשאיים (למשל יחידות הביון הנגדי האמריקאיות - CIC ) ופוליטיקאים וכתבי עת ימניים.

==לקריאה נוספת==
* מקס ויינרייך: הפרופסורים של היטלר: חלקם של המלומדים בפשעי גרמניה נגד העם היהודי, אוניברסיטת ייל; מהדורה שנייה, 1999, 

==קישורים חיצוניים==

== הערות שוליים ==

קטגוריה:פעילי התעמולה הנאצית
קטגוריה:גרמנים שנולדו ב-1907
קטגוריה:גרמנים שנפטרו ב-1976
הסכם הגבול הימי בין ארצות הברית לברית המועצות

מערכון הגבול הימי
הסכם הגבול הימי בין ארצות הברית לברית המועצות<ref name="treaty">[https://www.un.org/Depts/los/LEGISLATIONANDTREATIES/PDFFILES/TREATIES/USA-RUS1990MB.PDF 1990 USSR/USA Maritime Boundary Agreement]</ref> (שרוסיה הצהירה על עצמה כיורשת ברית המועצות,<ref>[https://2009-2017.state.gov/p/eur/rls/fs/128740.htm Status of Wrangel and Other Arctic Islands]</ref> אך טרם אושר על ידי הפרלמנט הרוסי) הוא הסכם הסדרת גבולות בין המדינות.

הסנאט של ארצות הברית נתן את עצתו והסכמתו לאשרור כבר ב-16 בספטמבר 1991 והוא אישור של אמנת ארצות הברית-רוסיה הקודמת שנחתמה במרץ 1867. גבול ים זה ידוע גם בשם קו בייקר-שוורדנאדזה או הסכם בייקר-שוורדנאדזה, על שם הפקידים שחתמו על העסקה, שר החוץ הסובייטי אדוארד שוורדנדזה ומזכיר המדינה האמריקני ג'יימס בייקר.<ref>[http://news.bbc.co.uk/2/hi/europe/2235124.stm "European press review"], September 4, 2002, BBC News (retrieved Sep. 29, 2009)</ref>

מהנקודה, 65 ° 30 'N, 168 ° 58' 37 "W. הגבול הימי משתרע צפונה לאורך המרידיאן 168 ° 58 '37" W דרך מיצר ברינג וים צ'וקצ'י אל האוקיינוס הארקטי ככל שמאפשר החוק הבינלאומי. מאותה נקודה דרומה, הגבול עוקב אחר קו שצוין לפי עמדות גאוגרפיות ימיות שצוינו בהסכם.<ref name="treaty">[https://www.un.org/Depts/los/LEGISLATIONANDTREATIES/PDFFILES/TREATIES/USA-RUS1990MB.PDF 1990 USSR/USA Maritime Boundary Agreement]</ref>

== מחלוקת ==
הצורך בגבול הימי עלה לאחר שארצות הברית רכשה את אלסקה מהאימפריה הרוסית. באותה עת הוגבלו האינטרסים הימיים הלאומיים רק עד לגבול של שלושה קילומטרים.

אמנת הרכישה אכן הזכירה גבול מעבר לים ברינג; עם זאת, עם הנהגת חוק הים, גבול 200 הקילומטרים, נושא הגבול הפך לדחוף, מכיוון שאף אחד מהצדדים לא הצליח לייצר את המפות ששימשו במהלך משא ומתן הרכישה המקורי. יתר על כן, שני הצדדים הסכימו שהגבול נועד להיות קו ישר במפה, אך הם לא הסכימו באיזה היטל משתמשים: מרקטור או קונפורמי. הדבר הביא לכ-15,000 מיילים ימיים רבועים של שטח שנוי במחלוקת. קו 1990 חילק את ההבדל בין שני הקווים והכניס כמה "אזורים מיוחדים", שהיו מעבר לאזור 200 המיילים, אך בהם הצדדים קיבלו את זכויותיהם. החלק הגדול יותר של השטח השנוי במחלוקת בים ברינג הוסכם כשייך לארצות הברית; הקונגרס בארצות הברית אשרר את ההסכם במהירות, אך ברית המועצות לא הצליחה לאשרר את ההסכם לפני קריסתה בשנת 1991. רבים ברוסיה מתחו ביקורת על מיכאיל גורבצ'וב ואדוארד שוורדנדזה על כך שהם מיהרו לחתום את העסקה, הפסיקו את זכויות הדייג הרוסית והטבות ימיות אחרות ומתעקשים לשוב ולנהל משא ומתן. ארצות הברית ממשיכה במאמצים לאכוף את קו הגבול כנגד ספינות הדייג הרוסיות, על מנת לבנות את הראיות ל"הנהגה הממלכתית הכללית" מאחר שלטעמם הסכם 1990 הוא אכן הגבול הימי בין שתי המדינות.<ref>"US-Russian Bering Sea Marine Border Dispute: Conflict over Strategic Assets, Fisheries and Energy Resources", by Vlad M. Kaczynski, Warsaw School of Economics, [http://www.se2.isn.ch/serviceengine/.../Russian_Analytical_Digest_20.pdf "Maritime Border Conflicts", Russian Analytical Digest, no.20, 1 May 2007] </ref>

==קישורים חיצוניים==

== הערות שוליים ==

קטגוריה:1990 בברית המועצות
קטגוריה:ארצות הברית – ברית המועצות: אמנות והסכמים
קטגוריה:גבול ארצות הברית – רוסיה
קטגוריה:הסכמי גבולות
קטגוריה:1990 בפוליטיקה
מדעי עזר בהיסטוריה

מדעי עזר בהיסטוריה הם מדעים אשר עוזרים להעריך ולהשתמש במקורות היסטוריים וככאלו מהווים מדעי עזר למחקר ההיסטורי.<ref></ref> רבים מן התחומים הללו התפתחו בין המאה ה-16 לה-19 על ידי האנטיקווארים וככאלו הוגדרו תחת תחום רחב של האנטיקווריאניזם. באותן המאות היסטוריה הוגדרה כיכולת ספרותית בלבד. עם התפשטות הגישה ההיסטורית האמפירית שהיא מבוססת מקורות על ידי בסוף המאה ה-18<ref></ref> ובהמשך באמצע מאה ה-19 על ידי לאופולד פון רנקה המדעים הללו התחילו להיכלל בארגז הכלים של כלל ההיסטוריונים.<ref></ref><ref></ref>

בין המקצועות הללו נכללים:
* אונומסטיקה - חקר שמות העצם הפרטיים ומקורם
* אנתרופונימיה - חקר שמות וכינויים
* אפיגרפיה - מיון ובחקר של כתובות ותחריטי סימנים ואותיות על גבי אבן, מתכת, חרס וחומרים דומים
* ארכאולוגיה - חקר התרבות ההיסטורית החומרית
* ארכאוגרפיה - חקר המסמכים הכתובים
* אתנוגרפיה - תיאור איכותי של תופעות בחברה האנושית, על-סמך עבודת שדה
* - חקר בולי הדואר וההכנסה, כולל הדגמים הייצור והשימוש שנעשה בהם
* בוניסטיקה - חקר ההיסטוריה, יצור והפצה של שטרות כסף
* ביקורת המקורות - חקר אמינות מקור מידע
* גנאלוגיה - חקר שושלות, שארות, משפחות, אשרות היוחסין ואילנות היוחסין
* - חקר כמותי של אוכלוסיות בני אדם היסטוריות
* הרלדיקה - חקר תכנון, הצגה, תיאור ותיעוד שלטי אצולה
* וקסילולוגיה - חקר הדגלים
* - חקר מסמכים משפטיים מן העבר
* - בחקר שמות של מקומות ומאין הם הגיעו אל השפה
* כורוגרפיה - חקר התיאור או מיפוי של אזור או מחוז, ובהרחבה תיאור או מפה של מקום
* כרונולוגיה - חקר סדר האירועים
* מטרולוגיה - חקר המידות והמדידות
* נומיסמטיקה - חקר איסוף הכסף ועברו ההיסטורי, הכלכלי והגאוגרפי על צורותיו השונות
* ניהול ארכיונים - חקר הקמת וניהול ארכיונים/גניזות
* - חקר חותמות
* - חקר תגים, סיכות, מדליות ועיטורים
* פילולוגיה - חקר של טקסטים כתובים, בעיקר טקסטים עתיקים, תוך שימוש בכלים מתחום חקר השפה והספרות
* פלאוגרפיה - בחקר הכתב והתפתחותו הגרפית
* פרוסופוגרפיה - חקר על אודות המאפיינים המשותפים של קבוצת אנשים מסוימת בהיסטוריה
* קודיקולוגיה - בחקר הספרים כאובייקטים פיזיים, בייחוד כתבי יד שנכתבו בצורת קודקס, על קלף או נייר
* - שימוש בהבנות כלכליות ואקונומטריקה במחקר ההיסטורי

== ראו גם ==
* 
* היסטוריוגרפיה

==קישורים חיצוניים==

* 

== הערות שוליים ==

קטגוריה:היסטוריה
קטגוריה:היסטוריוגרפיה
קטגוריה:תיעוד
המשרד להגנת המדינה (פולין)

המשרד להגנת המדינה (בפולנית: Urząd Ochrony Państwa) הייתה סוכנות הביון של פולין בשנים 1990–2002, כאשר היא פוצלה לבסוף לשתי סוכנויות חדשות.

== הקמה ==
ה-UOP נוסד ב-6 באפריל 1990, כמחלקה של משרד הפנים. קשישטוף קוזלובסקי שימש כראש הראשון של ה-UOP בשנים 1990-1992.<ref></ref>

בשנת 1996 הפך UOP לסוכנות ממשלתית נפרדת בפיקוח ראש הממשלה, האחראית על הערכת מודיעין, מודיעין נגדי וביטחון אלקטרוני ממשלתי, כולל ציתות לטלפונים.

== סיבות להיווצרות ==
ה-UOP החליף את שירות הביטחון (Służba Bezpieczeństwa ,SB), שבתקופה הקומוניסטית היה חלק ממשרד הפנים של הרפובליקה העממית של פולין והיה אחראי למודיעין נגדי, שתפקידו כלל גם את דיכוי האופוזיציה לממשלה לפני 1989.

== פיצול הסוכנות ==
ביוני 2002 פוצלה הסוכנות לשתי ישויות נפרדות: הסוכנות לביטחון פנים, העוסקת בביטחון הפנים של המדינה, וסוכנות הביון, העוסקת במודיעין זר.

== ראשי UOP ==

== קישורים חיצוניים ==
* 

== הערות שוליים ==

קטגוריה:קהילת המודיעין הפולנית
סוכנות הביון (פולין)

סוכנות הביון (בפולנית: Agencja Wywiadu, בראשי תיבות: AW) היא סוכנות הביון הממשלתית של פולין, האמונה על איסוף מידע ציבורי וסודי בחו"ל עבור הרפובליקה של פולין. הסוכנות נוצרה בשנת 2002 במסגרת הרפורמה ופיצול המשרד להגנת המדינה (Urząd Ochrony Państwa), אשר פוצל לסוכנות הביון (Agencja Wywiadu) ולסוכנות ביטחון הפנים (Agencja Bezpieczeństwa Wewnętrznego).

ראש סוכנות הביון הנוכחי הוא פודפולקובניק פיוטר קרבצ'יק.<ref>https://www.premier.gov.pl/wydarzenia/aktualnosci/premier-beata-szydlo-powolala-nowego-szefa-agencji-wywiadu.html</ref>

== תפקידים ==
סוכנות הביון פועלת בדרך כלל משטח הרפובליקה של פולין. פעילותה בשטח הרפובליקה של פולין עשויה להתנהל רק בהיקף מוגבל, אך ורק בקשר לפעילותה מחוץ לגבולות המדינה.

תפקידי סוכנות הביון כוללים:
* השגה, ניתוח, עיבוד והעברת מידע העשוי להיות משמעותי לתפקידה הביטחוני והבינלאומי של הרפובליקה של פולין, כמו גם לניצול הפוטנציאל הכלכלי שלה;
* הבנה והתנגדות לאיומים חיצוניים על ביטחונה, ההגנה, העצמאות והפגיעות של הרפובליקה של פולין;
* הגנה על משימות דיפלומטיות זרות של הרפובליקה של פולין ועל פקידיהם מפעילות שירותי מודיעין זרים ופעילויות אחרות שליליות העשויות להשפיע על האינטרסים של הרפובליקה של פולין;
* הבטחת הגנה על התקשורת הקריפטוגרפית עם המשימות והקונסוליות הפולניות והדיפלומטיות;
* מלחמה בטרור בינלאומי, קיצוניות וקבוצות פשע מאורגנות בינלאומיות;
* מאבק בסחר בינלאומי בכלי נשק, תחמושת וחומרי נפץ, נרקוטים, חומרים פסיכוטרופיים וכן בסחורות, טכנולוגיות ושירותים בעלי חשיבות אסטרטגית לביטחון המדינה, מאבק בסחר בינלאומי בכלי נשק להשמדה המונית ואיומים הקשורים לשגשוגם של אותם כלי נשק;
* זיהוי וניתוח של איומים המתרחשים באזורי מתיחות, סכסוכים ומשברים בינלאומיים המשפיעים על ביטחון המדינה, וכן פעולות שנועדו לחסל את האיומים;
* ניהול מבצעי מודיעין אותות;<ref></ref>

== מבנה ==
סוכנות הביון כוללת את היחידות הארגוניות הבאות:

עם זאת, ראש סוכנות הביון מורשה להקים או למנות יחידות בעלות אופי קבוע או אד הוק (למשל צוותי משימה).<ref></ref>

== ראשי הסוכנות ==
{| class="wikitable"
! תקופת כהונה
! שם
|-
| 2002–2004
| זביגנייב סימיאטקובסקי <ref></ref><ref name=":0"></ref>
|-
| 2004–2005
| אנדז'יי אנאניץ'
|-
| 2005–2008
| זביגנייב נובק
|-
| 2008
| אנדז'יי אנאניץ'
|-
| 2008–2015
| מקיאג' הוניה
|-
| 2015–2016
| גז'גוג' מאלצקי 
|-
| 2016–הווה
| פטר קרבצ'יק
|}

== קישורים חיצוניים ==
* 

== הערות שוליים ==

קטגוריה:קהילת המודיעין הפולנית
השירות לסיכול ריגול צבאי (פולין)

הסוכנות לסיכול ריגול צבאי (בפולנית: Służba Kontrwywiadu Wojskowego, בראשי תיבות: SKW) היא אחת מסוכנויות הביון העיקריות של פולין, האחראית על ההגנה על פולין מפני איומים פנימיים ועל יכולת הלחימה של כוחות הצבא הפולנים.

SKW הוקמה על פי חוק מיום 9 ביוני 2006 והיא כפופה למשרד ההגנה הלאומי.<ref></ref> הסוכנות הוקמה בפועל ב-1 באוקטובר 2006, יום לפני פירוק שירותי המידע הצבאי.<ref></ref> אנטוני מקיירביץ' היה ראש ה-SKW הראשון. ב-22 ביוני 2012 קיבל ה-SKW את דגל היחידה הקבוע.

== קישורים חיצוניים ==

* 

== הערות שוליים ==

קטגוריה:קהילת המודיעין הפולנית
קטגוריה:מודיעין צבאי
הרב ויליאמס

הרברט "הֶרְבּ" ויליאמס (באנגלית: Herbert "Herb" Williams; נולד ב-16 בפברואר 1958) הוא כדורסלן עבר אמריקאי, אשר שיחק בליגת ה-NBA בין השנים 1981–1999. ממוצעיו הכוללים לאורך 18 עונותיו ב-NBA הם 10.8 נקודות, 5.9 ריבאונדים, 1.7 אסיסטים ו-1.5 חסימות למשחק.

==קריירת מכללות==
ויליאמס נולד וגדל בעיר קולומבוס שבאוהיו, ובין השנים 1977–1981 למד באוניברסיטת המדינה של אוהיו. בעונת 1979/1980 הוביל את קבוצת הכדורסל של האוניברסיטה למשחק שמינית גמר טורניר אליפות המכללות (NCAA Sweet Sixteen), בו הפסידה מול UCLA של לארי בראון. ב-4 עונותיו בקבוצה העמיד ממוצעים של 17.6 נקודות, 9.7 ריבאונדים ו-2.0 חסימות למשחק. במהלך עונתו האחרונה עקף את ג'רי לוקאס כשׂיאן הנקודות של קבוצת האוניברסיטה בכל הזמנים, וסיים את קריירת המכללות עם 2,011 נקודות בסך הכול.

==קריירת משחק==
בדראפט ה-NBA{{כ}} 1981 נבחר ויליאמס בבחירה ה-14 על ידי אינדיאנה פייסרס, במדיה שיחק ב-7 וחצי עונותיו הראשונות בליגה. לאורך תקופתו באינדיאנה רשם ממוצעים של 15.0 נקודות, 7.8 ריבאונדים ו-1.9 חסימות למשחק כסנטר הפותח, והיה אחד השחקנים המובילים של הקבוצה לצד קלארק קלוג, ורן פלמינג ווויימן טיסדייל. בעונת קבע שיאי קריירה של 19.9 נקודות, 9.1 ריבאונדים ו-2.4 חסימות למשחק.

באמצע עונת הועבר ויליאמס בטרייד לדאלאס מאבריקס, בתמורה לדטלף שרמפף. ב-3 וחצי עונותיו בקבוצה פתח בכמחצית מהמשחקים בהם השתתף, ורשם ממוצעים של 10.2 נקודות ו-5.7 ריבאונדים למשחק.

לקראת עונת חתם על חוזה בניו יורק ניקס, אותה אימן פט ריילי. בעונתו השנייה בניו יורק העפילה הקבוצה לגמר ה-NBA, לראשונה מזה 21 שנים, אך בסדרת הגמר הפסידה מול יוסטון רוקטס בתוצאה 3–4, לאחר שכבר הובילה 3–2. ויליאמס שותף ב-19 מתוך 25 משחקי קבוצתו בפלייאוף, ותרם 1.5 נקודות בממוצע למשחק. בפברואר 1996 נשלח יחד עם דאג כריסטי לטורונטו ראפטורס, בתמורה לוויקטור אלכסנדר וווילי אנדרסון. לאחר משחק אחד בלבד שוחרר מהראפטורס, ומיד חתם על חוזה חדש בניו יורק ניקס. בעונת חזרו הניקס למעמד גמר ה-NBA, אך הפסידו מול סן אנטוניו ספרס בתוצאה 1–4. בסיום אותה עונה פרש ויליאמס ממשחק, בגיל 41. באותה העת היה השחקן החמישי הכי מבוגר בתולדות ה-NBA.

==קריירת אימון==
לקראת עונת מונה ויליאמס לעוזר מאמן בניו יורק ניקס, תחת המאמן ג'ף ואן גנדי, וב-12 העונות הבאות נשאר בתפקיד כעוזרם של המאמנים דון צ'ייני, לני וילקינס, לארי בראון, אייזיאה תומאס, מייק ד'אנטוני ומייק וודסון. בחציה השני של עונת שימש כמאמן הראשי הזמני של הניקס, לאחר שווילקינס התפטר מתפקידו. עד לסיום אותה עונה רשמו הניקס 16 ניצחונות ו-27 הפסדים תחת ויליאמס. בסיום עונת פוטר ויליאמס מתפקידו כעוזר מאמן – יחד עם כל יתר צוות האימון של הקבוצה – על ידי הג'נרל מנג'ר הנכנס פיל ג'קסון.

במרץ 2015 מונה ויליאמס לעוזרו של ביל ליימביר, מאמן קבוצת ניו יורק ליברטי מליגת ה-WNBA.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של אוהיו
קטגוריה:בחירות דראפט של אינדיאנה פייסרס
קטגוריה:כדורסלני אינדיאנה פייסרס
קטגוריה:כדורסלני דאלאס מאבריקס
קטגוריה:כדורסלני ניו יורק ניקס
קטגוריה:כדורסלני טורונטו ראפטורס
קטגוריה:מאמני כדורסל אמריקאים
קטגוריה:מאמני ניו יורק ניקס
קטגוריה:מאמני ליגת ה-WNBA
קטגוריה:אמריקאים שנולדו ב-1958
המועצה לביטוח הבריאות הממלכתי

המועצה לביטוח הבריאות הממלכתי (או בשמה המקוצר מועצת הבריאות) היא מועצה מייעצת למשרד הבריאות המונה 46 חברים שהוקמה מכוח הוראות פרק י"א בחוק ביטוח בריאות ממלכתי - 1994.

יושב ראש מועצת הבריאות הוא שר הבריאות.
==מבנה המועצה==
במועצה חברים 46 חברים כולל יושב הראש.
{| class="wikitable"
|-
! מספר החברים !! תפקיד !! גורם ממנה
|-
| 1 || שר הבריאות || קבוע
|-
| 6 || עובדי משרד הבריאות || שר הבריאות
|-
| 2 || עובדי משרד העבודה והרווחה || שר העבודה והרווחה
|-
| 2 || עובדי ההמוסד לביטוח לאומי || שר העבודה והרווחה
|-
| 1 || משרד האוצר || שר האוצר
|-
| 1 || משרד המשפטים || שר המשפטים
|-
| 1 || קצין הרפואה הראשי || קבוע
|-
| 5 || מומחים בתחום הרפואה, המינהל, הכלכלה, האתיקה הרפואית ומדעי החברה || שר הבריאות
|-
| 10 || נציגי קופות חולים (חלוקה לפי מפתח יחסי שיקבע שר הבריאות בהתחשב במספר החברים בכל קופת חולים) || קבוע
|-
| 2 || ההסתדרות הרפואית בישראל || -
|-
| 1 || הסתדרות לרפואת שיניים בישראל || -
|-
| 1 || הסתדרות הרוקחים || -
|-
| 2 || ארגון האחים והאחיות || -
|-
| 1 || הארגונים הפארה־רפואיים || -
|-
| 1 || ארגון העובדים הסוציאליים || -
|-
| 1 || אחד מהדיקנים של בתי הספר לרפואה המוכרים בישראל || -
|-
| 1 || ארגון יציג של עובדים || -
|-
| 1 || ארגוני מעסיקים || -
|-
| 1 || מרכז השלטון המקומי || -
|-
| 1 || ארגון המועצות האזוריות || -
|-
| 1 || מנהל בית חולים שהבעלות בו היא ברובה פרטית || שר הבריאות
|-
| 2 || מקרב מועמדים שיציעו ארגוני החולים || שר הבריאות
|-
| 1 || מתוך רשימת מומלצים שתוגש בידי מועצת הפסיכולוגים והסתדרות הפסיכולוגים || שר הבריאות
|}
תקופת כהונת המועצה היא לארבע שנים. על המועצה להתכנס לפחות אחת לשלושה חודשים.
==תפקיד המועצה==
תפקיד המועצה לייעץ לשר הבריאות בנושאים:
*שיעור דמי ביטוח הבריאות
*קידום השוויוניות באיכות שירותי הבריאות, זמינות השירותים ונגישותם
*אמות מידה להקצאת מקורות להרחבת שירותי בריאות
*סוגיות ערכיות במישור הממלכתי בתחום הבריאות
*סדרי עדיפויות בתחום הבריאות לניצול משאבים לפי צרכים שונים
*שינויים בסל שירותי הבריאות
*המלצה לשר הבריאות ולשר האוצר בנושא שינוי הרכב מדד יוקר הבריאות או עדכון עלות הסל בשל שינויים דמוגרפיים שחלו באוכלוסייה
*אישור מינוי נציב קבילות לחוק ביטוח בריאות ממלכתי
*עריכת מחקרים, סקרים וחוות דעת מקצועיות (באמצעות מכון המכון הלאומי לחקר שירותי בריאות)
*פרסום מידע עדכני לחברי קופות החולים בדבר זכויותיהם לפי החוק, השירותים העומדים לרשותם, היכן ניתן לקבלם ומיהם נותני השירותים מטעם כל קופת חולים
*ייעוץ לשר הבריאות בכל נושא אחר שיקבע שר הבריאות או שליש מחברי המועצה

==ועדות משנה==
*ועדת דמי ביטוח, תשלומים, שירותים ומקורות מימון
*ועדה לקידום האיכות בשרותי בריאות זמינותם ונגישותם
*ועדה לזכויות המבוטח ונציבות הקבילות
*ועדת מחקר ומעקב לביצוע החוק
*ועדת פרסום
*ועדת רפורמות
*ועדת ביקורת
==קישורים חיצוניים==
* [https://www.health.gov.il/Services/Committee/HealthCouncil/Pages/default.aspx מועצת הבריאות] באתר משרד הבריאות
* [http://www.israelhpr.org.il/About/ המכון הלאומי לחקר שרותי בריאות ומדיניות הבריאות] גוף המחקר שהוקם לצורכי המועצה

קטגוריה:משרד הבריאות
איגור אברונין

איגור אברונין (16 ביולי 1957 – 7 בינואר 2020) היה אתלט בלארוסי-ישראלי. אלוף ישראל בזריקת דיסקוס (1991 ו-1992) ובהדיפת כדור ברזל (1991, 1992, 1995 ו-1996) ושיאן ישראל בענפים אלה. שיאו הישראלי בזריקת דיסקוס מחזיק מעמד משנת 1991, ושיאו הישראלי בהדיפת כדור ברזל החזיק מעמד כ-26 שנים וחצי.

== ביוגרפיה ==
אברונין נולד בגומל בבלארוס ועבר לליטא לאחר נישואיו.

בתחרות שנערכה בטשקנט, אוזבקיסטן ב-17 בספטמבר 1982 קבע אברונין בהדיפת כדור ברזל שיא אישי חדש של 19.65 מטר.

בתחרות שנערכה בקייב, אוקראינה באוגוסט 1983 קבע אברונין בהדיפת כדור ברזל שיא אישי חדש של 20.68 מטר (25 בעולם), ובזריקת דיסקוס שיא אישי חדש של 62.02 מטר.

בתחרות שנערכה בווילנה, ליטא ב-8 במאי 1984 הוא קבע בזריקת דיסקוס שיא אישי חדש של 67.14 מטר (17 בעולם). חודש לאחר מכן, ב-2 ביוני, בתחרות שנערכה בריגה, לטביה, הוא קבע בהדיפת כדור ברזל את תוצאת השנה שלו של 20.50 מטר.

בתחרות שנערכה בווילנה ב-31 ביולי 1990 הוא קבע בזריקת דיסקוס את תוצאת השנה שלו של 61.60 מטר.

אברונין עלה עם משפחתו מליטא בתחילת אוגוסט 1990.

באליפות העולם באולם שנערכה בסביליה, ספרד ב-8 במרץ 1991 סיים אברונין במקום ה-16 והאחרון, ובהדיפת כדור ברזל בתוצאה של 17.54 מטר.

בתחרות שנערכה בתל אביב ב-1 ביוני 1991 קבע אברונין בזריקת דיסקוס שיא ישראלי חדש של 62.24 מטר (השיא הנוכחי).

שלושה שבעות לאחר מכן, בתחרות שנערכה באתונה, יוון ב-22 ביוני אותה שנה הוא קבע בהדיפת כדור ברזל שיא ישראלי חדש של 19.09 מטר, שיא זה החזיק מעמד כ-26 שנים וחצי, עד שנשבר על ידי איתמר לוי בתוצאה של 19.36 מטר.

באליפות העולם שנערכה בטוקיו, יפן ב-26 באוגוסט אותה שנה הוא סיים במקום ה-30 בזריקת דיסקוס בתוצאה של 56.74 מטר.

בתחרות שנערכה בארנהם, הולנד ב-11 ביולי 1992 קבע אברונין בזריקת דיסקוס את תוצאת השנה שלו של 61.72 מטר.

בתחרות שנערכה בתל אביב ב-15 במאי 1993 קבע אברונין בהדיפת כדור ברזל את תוצאת השנה שלו של 18.92 מטר ובתחרות שנערכה בתל אביב ב-30 באפריל 1994 הוא קבע בזריקת דיסקוס את תוצאת השנה שלו של 59.24 מטר.

נפטר ב-7 בינואר 2020 כתוצאה ממחלה קשה.

== שיאים אישיים==
===אתלט בליטא===
* זריקת דיסקוס: 67.14 מטר (1984)
* הדיפת כדור ברזל: 20.68 מטר (1983)
===אתלט בישראל===
* זריקת דיסקוס: 62.24 מטר (1/06/1991), שיא ישראל
* הדיפת כדור ברזל: 19.09 מטר (22/06/1991), שיא ישראל בעבר

==משפחה==
בנו, ארתור אברונין הוא כדורסלן עבר ישראלי, שחקן נבחרת הנוער (2000) ונבחרת העתודה (2002), שיחק בעמדת סנטר בליגת העל הישראלית, ובתו אנג'לינה אברונין היא אלופת ישראל לנוער בזריקת דיסקוס וחברת נבחרת ישראל.

==קישורים חיצוניים==

* [http://trackfield.brinkster.net/Profile.asp?ID=8175&Gender=M איגור אברונין], באתר Track and Field Statistics 
* [https://www.worldathletics.org/athletes/israel/igor-avrunin-3661 איגור אברונין], באתר World Athletics 
* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 
* 

== הערות שוליים ==

קטגוריה:אלופי ישראל בזריקת דיסקוס
קטגוריה:אלופי ישראל בהדיפת כדור ברזל
קטגוריה:שיאני ישראל באתלטיקה
קטגוריה:עולים בשנות ה-1990
קטגוריה:ישראלים ילידי ליטא
קטגוריה:ישראלים שנולדו ב-1957
קטגוריה:ישראלים שנפטרו ב-2020
הטור של האלפים

הטור של האלפים (באנגלית: Tour of the Alps) הוא מרוץ אופני כביש בקטעים שנערך באיטליה ובאוסטריה מאז 1962. עד 2017 נקרא המרוץ "ג'ירו דל טרנטינו" ונערך במחוז טרנטינו-אלטו אדיג'ה שבצפון איטליה. החל מ-2017 הוא נערך גם במדינת טירול שבמערב אוסטריה. המרוץ הוא חלק מסבב מרוצי ה-UCI ProSeries החל משנת 2020.
== היסטוריה ==
המרוץ התחיל בשנת 1962, אז נוצח על ידי אנצו מוזר האיטלקי. משנת 1964 עד שנת 1979 המרוץ לא התקיים. בשנת 1986 המרוץ נערך במתכונת קבוצתית, כך שלא היה רוכב מנצח, אלא קבוצה מנצחת. הקבוצה הזו הייתה קבוצת קררה-אינוקספראן. קטע נגד השעון הראשון נערך ב-2012. מכיוון שהמרוץ מתקיים בסך הכל שבועיים לפני הג'ירו ד'איטליה, הוא מהווה באופן לא רשמי את ההכנה לג'ירו, ורוב הרוכבים שמתמודדים בג'ירו בשנים האחרונות, בדרך כלל גם משתתפים במרוץ הזה בשל התוואי הררי במרוץ וכהכנה אחרונה. המרוץ הוא למטפסים ושיאן הניצחונות במרוץ הוא דמיאנו קונגו שניצח ב-2004 וב-2006–2007.

== מנצחים בשנים האחרונות ==
{|class="wikitable"
!שנה!!רוכב||קבוצה
|-
|1997|| לוק לבלאן||פולטי
|-
|1998|| פאולו סבולדלי||סאקו מאקינה פר קפה
|-
|1999|| פאולו סבולדלי||סאקו מאקינה פר קפה
|-
|2000|| סימונה בורגרזי||מרקאטון אונו-אלבאקום
|-
|2001|| פרנצ'סקו קזגרנדה||פאסה בורטולו
|-
|2002|| פרנצ'סקו קזגרנדה||פאסה בורטולו
|-
|2003|| ג'ילברטו סימוני||סאקו מאקינה פר קפה
|-
|2004|| דמיאנו קונגו||סאקו מאקינה פר קפה
|-
|2005|| חוליו אלברטו פרס||קרמיקה פאנאריה-נאוויגייר
|-
|2006|| דמיאנו קונגו||למפרה פונדטיאל
|-
|2007|| דמיאנו קונגו||למפרה פונדיטאל
|-
|2008|| וינצ'נצו ניבאלי||ליקוויגאס
|-
|2009|| איוון באסו||ליקוויגאס
|-
|2010|| אלכסנדר וינוקורוב||אסטנה
|-
|2011|| מיקלה סקרפוני||למפרה-ISD
|-
|2012|| דומניקו פוצוביבו||קולנגו-CSF ברדיאני
|-
|2013|| וינצ'נצו ניבאלי||אסטנה
|-
|2014|| קאדל אוונס||BMC
|-
|2015|| ריצ'י פורט||קבוצת סקיי
|-
|2016|| מיקל לנדה||קבוצת סקיי
|-
|2017|| גריינט תומאס||קבוצת סקיי
|-
|2018|| טיבו פינו||FDJ
|-
|2019|| פאוול סיבאקוב||קבוצת סקיי
|-
|2021|| סיימון ייטס||קבוצת בייקאקסצ'יינג'
|-
|2022|| רומן בארדה||Team DSM
|}

== קישורים חיצוניים ==

* 

== הערות שוליים ==

קטגוריה:איטליה: מרוצי אופניים
אתיל בנזן

אתיל בנזן הוא תרכובת אורגנית העונה לנוסחה הכימית C<sub>6</sub>H<sub>5</sub>CH<sub>2</sub>CH<sub>3</sub>. תרכובת זו היא דליקה ביותר, ונמצאת במצב צבירה נוזל בטמפרטורת החדר. לתרכובת ריח הדומה לבנזין, והיא חסרת צבע. מבכינה כימית אתיל בנזן מוגדר כפחמימן בעל טבעת ארומטית אחת, והוא מולקולה חשובה בתעשיית מוצרי הנפט כיוון שהוא תוצר ביניים ביצירת סטירן, מולקולה אורגנית אשר ממנה מכינים פוליסטירן - קלקר, חומר פלסטי מאוד נפוץ.

== הפקה ושימוש ==
=== הפקה ===
האתיל בנזן נמצא באופן טבעי בזפת פחם ובנפט. עם זאת בהיקפים גדולים התרכובת מופקת באמצעות ריאקציה כימית של המגיבים בנזן ואתן תחת קטליזה חומצית.

<math>C_6H_6 +C_2H_4 \rightarrow C_6H_5CH_2CH_3</math>

בשנת 1999 הופקו בשיטה זו 24,700,000 טון בקירוב. נכון לשנת 2012 יותר מ 99% מהאתיל בנזן ייוצר באמצעות ריאקציה זו. לכן יצרנים של אתיל בנזן הם הצרכנים העיקריים של בנזן בעולם, המשתמשים ביותר מחצי מהכמות הכוללת של הבנזן הנסחר.

=== שימוש ===
השימוש העיקרי של אתיל בנזן הוא ביצירת פוליסטרין, כאשר הסרת זוג מימנים מן האתיל בנזן יוצרת קשר כפול במולקולה מה שהופך את האתיל בנזן לסטירן, ומשחרר גז מימן.

<math>C_6H_5CH_2CH_3\rightarrow C_6H_5CH = CH_2 + H_2</math>

נכון לשנת 2012 יותר מ 99% מהאתיל בנזן נוצל למטרה זו.

== השפעות בריאותיות ==
האתיל בנזן הוא חומר רעיל, עם זאת רעילותו האקוטית היא יחסית נמוכה, כאשר מצומד לה ערך של LD50 השווה בערך לארבעה גרמים לכל קילוגרם של משקל גוף. עם זאת חשיפה חד פעמית לכמות גבוהה של אתיל בנזן באוויר עלולה לגרום להופעה של רגישות בעיניים בגרון ובאף כמו גם לסחרחורות ואף לאיבוד הכרה. חשיפה לריכוזים גבוהים מאוד עלולה לגרום לשיתוק ולמוות. חשיפה ממושכת לאתיל בנזן עלולה לגרום להתייבשות, להופעת שלפוחיות. מבחינת השפעות ארוכות טווח, החומר נחשב כמסרטן סביר, והוא חשוד כטרטוגני. כאשר החומר נכנס לגוף הוא עובר עיבוד שתוצריו הם: 1-פנילאתנול, אצטופנון , Phenylglyoxylic acid , חומצה מנדלית , חומצה בנזואית ולחומצה היפורית . חשיפה לתרכובת זו משפיעה על החומרים המופרשים בשתן וניתנת למדידה.

=== השפעה סביבתית ===
בעלי חיים אשר נחשפים לחומר תדיר עלולים לסבול מבעיות גדילה ומפגיעה בפוריות. כמו כן החומר פוגע בגידולים חקלאיים.

== לקריאה נוספת ==
* [http://www.sviva.gov.il/InfoServices/Tools/Dictionary/Pages/Ethyl-Benzene.aspx הערך אתיל בנזן באתר המשרד להגנת הסביבה.]

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות ארומטיות
לרינץ מסארוש (איש עסקים)

לרינץ מסארוש (בהונגרית: Mészáros Lőrinc; נולד ב-24 בפברואר 1966 בסקשפהרוואר) הוא איש עסקים ופוליטיקאי הונגרי. משנת 2019 הוא האדם העשיר ביותר בהונגריה ונחשב באותה שנה כשלישי ברשימת האנשים בעלי השפעה בהונגריה. החל משנות ה-2000 הונו של מסארוש עלה באופן ניכר ובמהירות בעיקר בענף הבנייה ואחר כך בענף התקשורת. בשנים 2011–2018 כיהן מסארוש כראש עיריית פלצ'וט מטעם מפלגת פידס.

המגזין "פורבס" בשנת 2018 ציין את מסארוש במקום 2,057 ברשימת האנשים העשירים ביותר בעולם עם נכסים בשווי של 467 מיליארד פורינט (1.3 מיליארד דולר).

מסארוש התמנה ליושב ראש אקדמיית פושקש לכדורגל שהוקמה בפלצ'וט מיוזמת ראש ממשלת הונגריה ויקטור אורבן.

הוא מקורב לראש הממשלה אורבן ובתקשורת ההונגרית והעולמית פורסמו דעות לפיהן עלייתו המטאורית בעושרו של מסארוש חבה הרבה לאורבן. הוא עצמו לא הכחיש כי עשה את הונו "בעזרת אלוהים, המזל וויקטור אורבן".

==ביוגרפיה==
לרינץ מסארוש נולד בשנת 1966 בעיר סקשפהרוואר שבהונגריה, בימי השלטון הקומוניסטי ("הרפובליקה העממית ההונגרית").

בשנות ה-90 עבד בהתקנת גזים באזור היישוב פלצ'וט ובסביבה.

בשנת 2001 הוא הקים בעיר פלצ'וט, יישוב ילדותו של אורבן, חברה להתקנת צינורות גז ".Mészáros & Mészáros Ltd" שצברה בהתחלה הצלחה אולם בשנת 2007 התקשתה להיות רווחית מול מתחרים אחרים והתקרבה לפשיטת רגל.

ב-2006 הכנסתו לצורכי מס הייתה 2.4 מיליון פורינט. אחרי חזרתו לשלטון של ויקטור אורבן, ידידו מילדות, החברות שבבעלותו, שהשתתפו, בין היתר, במיזמים להתקנת צינרות גז, ציוד הגנה מפני שיטפונות, ולשיפוץ מסילות ברזל ואחרות נהנו מחוזי בנייה שמנים אותם קיבל מהממשלה ומתקציבים ציבוריים, כולל כאלה שסופקו להונגריה על ידי האיחוד האירופי.

החל מ-2013 צמחו עסקיו של מסארוש במהירות. באותה שנה הם היו שווים 6.9 מיליארד פורינט. כיום הוא שולט על אימפריה כלכלית המורכבת מבנקים, חברות בנייה, מפעלים, שטחים חקלאיים ואימפריית תקשורת הכוללת מעל 200 עיתונים מקומיים ולאומיים, ערוצי טלוויזיה ורדיו. הועלתה הטענה, לא מוכחת, כי הבעלים האמיתיים של רוב הנכסים האלה הוא ויקטור אורבן עצמו ושמסארוש הוא "איש קש" שלו.
מסארוש קנה מניות בקבוצת המדיה Mediaworks (בעלת העיתון Nemzeti Sport, היומון הפיננסי Vilaggazdaság ויומונים מקומיים רבים), את בית המדיה Opimus 20% מניות הקונצרן Konzum, בעלי ערוץ הטלוויזיה הפרטי Echo TV.

עם העיתונים והערוצים שקנה נמנו Hír TV,, Origo.hu, Bors ו-Figyelő, היומון Magyar Idők. הקניות נעשו לדבריו במטרת "חיזוק השמירה על הערכים והמסורות הלאומיים". הם נאגרו בקבוצת "טלנטיס" ונתרמו ל"קרן המדיה והעיתונות המרכז-אירופית" שהוקמה על ידי ממשלת אורבן.

==חיים אישיים==
לרינץ מסארוש נשוי לביאטריקס לבית קלמן ויש להם שלושה ילדים.

==לקריאה נוספת==
* -, Ivan Szelényi, Péter Mihályi Varieties of Post-communist Capitalism - A Comparative Analysis of Russia, Eastern Europe and China, Brill, Leiden-Boston 2020

==הערות שוליים==

קטגוריה:אנשי עסקים הונגרים
קטגוריה:פוליטיקאים הונגרים
קטגוריה:ראשי עיריות בהונגריה
קטגוריה:אנשי עסקים בתחום התקשורת
קטגוריה:מיליארדרים הונגרים
קטגוריה:הונגרים שנולדו ב-1966
פייטרו ראבה

פייטרו ראבה (באיטלקית: Pietro Rava; 21 בינואר 1916 – 5 בנובמבר 2006) היה כדורגלן איטלקי, ששיחק בעמדת הקשר. זכה עם נבחרת איטליה במונדיאל 1938.

==ביוגרפיה==
ראבה נולד ב-21 בינואר 1916 בקסין, אלסנדריה שבאיטליה. במהלך הקריירה שלו שיחק בקבוצות יובנטוס, אלסנדריה ונובארה. עם יובנטוס זכה פעמיים בגביע האיטלקי ופעם אחת בליגה, והיה הקפטן שלה בין השנים 1947–1950. בסך שיחק 352 משחקים בסרייה א', וכבש 15 שערים.

ראבה ערך 30 הופעות בנבחרת איטליה בין השנים 1935–1946, שבמהלכן הפסידה הנבחרת רק משחק אחד. הוא זכה עימה במדליית זהב אולימפית באולימפיאדת 1936, ובמונדיאל 1938. בסיום המונדיאל נבחר להיות בנבחרת המצטיינת של הטורניר. היה קפטן הנבחרת בשנת 1940, ולאחר מכן בעקבות מלחמת העולם השנייה החמיץ שש שנים בנבחרת ועם חידוש הפעילות השתתף רק במשחק אחד ב-1 בדצמבר 1946 בניצחון 2–3 על אוסטריה. לצד השחקנים אלפרדו פוני, סרחיו ברטוני ואוגו לוקאטלי, ראבה היה מבין ארבעת השחקנים האיטלקיים היחידים שזכו גם במדליית זהב באולימפיאדה וגם במונדיאל.

במהלך המלחמה הוא השתתף מרצון במערכה הרוסית כקצין. אחרי זה עם תום המלחמה היה ראבה מאמן לקבוצות האיטלקיות סמפדוריה, פלרמו, פאדובה, מונצה, אלסנדריה, נובארה, קארארס סאלסיו וסואנו. 

ב-5 בנובמבר 2006 נפטר ראבה בטורינו שבאיטליה, בגיל 90. הוא היה לשחקן האחרון שנשאר בחיים בסגל נבחרת איטליה שזכה במונדיאל 1938. במהלך שנותיו האחרונות סבל ממחלת אלצהיימר. כמה ימים לאחר מותו יובנטוס החליטה כי לקראת המשחק בסרייה ב' נגד נאפולי, השחקנים יענדו סמלים לזכרו.

==תארים==
;יובנטוס
* אליפות איטליה: 1949/50
* הגביע האיטלקי (2): 1937/38, 1941/42
;נבחרת איטליה
* מדליית זהב אולימפית: 1936
* מונדיאל: 1938
;אישיים
* הנבחרת המצטיינת של המונדיאל: 1938

==קישורים חיצוניים==

קטגוריה:מגני כדורגל איטלקים
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני יובנטוס
קטגוריה:כדורגלני נובארה
קטגוריה:אלופים אולימפיים מאיטליה
קטגוריה:כדורגלני מונדיאל 1938
קטגוריה:מאמני כדורגל איטלקים
קטגוריה:מאמני סמפדוריה
קטגוריה:מאמני פלרמו
קטגוריה:איטלקים שנולדו ב-1916
קטגוריה:איטלקים שנפטרו ב-2006
דרקוניקון

דרקוניקון הוא כנס משחקי שולחן ישראלי, המתקיים אחת לשנה בחודש אוגוסט בימים חמישי ושישי. הכנס כולל משחקי קופסה, משחקי תפקידים, משחקי קלפים כגון Magic: The Gathering, משחקי מיניאטורות, משחקי תפקידים חיים ועוד. הכנס נערך לראשונה בשנת 2007, כשבשנת 2019 השתתפו בו כ-750 אנשים<ref></ref>.

בנוסף לאולם המשחקים, הכנס גם מתמקד במשחקי שולחן בעברית, גם של יוצרים ישראליים של משחקי לוח ומשחקי תפקידים שמדגימים בכנס את המשחקים שלהם וגם במתחם דוכנים עם החברות הישראליות בתחום. הכנס כולל גם אירועים מיוחדים כהשקות משחקים: בשנת 2014 הושקה המהדורה החמישית של מבוכים ודרקונים, בשנת 2019 הושק בכנס משחק התפקידים פאת'פיינדר 2, ובמרוצת השנים היו בו השקות של מספר הרחבות של ל ועוד.

הכנס מאורגן בהתנדבות על ידי "הפונדק"<ref></ref>, קהילה ישראלית של שחקנים.

== אודות הכנס ==
הכנס התקיים לראשונה בשנת 2007, בשיתוף פעולה עם חנות המשחקים פריק, כחלק מאירועי ההשקה של ספר משחק התפקידים "מתוך האפלה - אוגדן מפלצות למבוכים ודרקונים מהדורה 4, עבור איי הסערה". בשנת 2011 הפך הכנס לעצמאי העוסק במשחקי שולחן ופונה לכל סוגי המשחקים.

בשנים הבאות הכנס הלך והתפתח ומשך אליו עוד שחקנים וגם זכה לחסויות ולתמיכה מגופים שונים בישראל ומחוצה לה, בין היתר מהחברות Ultrapro, GMT, FFG, Paizo ועוד, וגם מחברות מקומיות כגון הקוביה משחקים, מאנקי-טיים ועוד. דרקוניקון גם מקבל חסות מהעמותה למשחקי תפקידים בישראל.

בשנת 2017 הכנס הפך מכנס חד-יומי לכנס דו-יומי, מה שגרם לגידול משמעותי בכמות המשתתפים בכנס. הכנס נערך ביום חמישי משעות הבוקר עד הלילה, וביום שישי מהבוקר עד אחרי הצהריים.

המיקום של דרקוניקון השתנה במרוצת השנים, אך תמיד היה באזור תל אביב או רמת-גן. בתחילת דרכו הוא התארח בחנות פריק שבתל אביב, בשנת 2011 הוא עבר לשדרות רוטשילד, משם למרכז רמת אביב הירוקה, לרמת-גן להיכל אוהל שם<ref></ref> וב-2019 בקרבת כיכר דיזנגוף.

== קישורים חיצוניים ==
* 
* 

== הערות שוליים ==

קטגוריה:משחקי תפקידים
קטגוריה:משחקי לוח
קטגוריה:כנסי מדע בדיוני ופנטזיה בישראל
טובים השניים (תוכנית רדיו, 2011)

לא ממוסגר
טובים השניים היא תוכנית פנאי יומית, המשודרת ברדיו קול חי. מגישיה הם אלעד כהן ויהודה שוקרון. התוכנית עוסקת בענייני פנאי והומר המתואם לציבור החרדי והיא כוללת חידות, מערכונים ומוזיקה יהודית.

== היסטוריה ==
התוכנית החלה את שידוריה בשנת 2011 בתחנת קול חי והיא משודרת מדי יום בין 16:00-17:00 אחר הצהריים. התוכנית עוסקת בענייני פנאי ובידור יהודי וכוללת מערכונים, חידות ומוזיקה יהודית. בין הפינות הקבועות המשודרות בה: מערכון יומי על הנושאים האקטואליים במהלכו מבצעים צמד מגישי התוכנית - אלעד כהן ויהודה שוקרון חיקויים למגוון דמויות מהנוף הפוליטי וכן 'עונים למאזינים' עם יוסי חיים.

במהלך השנים, יצרה פינת המערכונים של התוכנית שורה של דרמות ומבוכות פוליטיות. הבולטות מבניהם:
* מתיחה שביצעו השניים ב-2017 לנגידת בנק ישראל קרנית פלוג, בה חיקו את שר הפנים אריה דרעי, ובמהלכה "זעם השר" על העובדה שאין מזרחיים על שטרות הכסף החדשים שיצאו באותה תקופה. פלוג לא הבינה כי מדובר במתיחה וניהלה שיחה רצינית עם "השר". המתיחה לבסוף לא שודרה, אך דלפה וזכתה לפרסום גדול בכלי התקשורת השונים<ref></ref>.
* מתיחה שביצעו השניים ב-2019 כלפי ח"כ עבד אל-חכים חאג', במהלכה חיקו את רה"מ בנימין נתניהו, כביכול האחרון מבקש את סיוע חברי הכנסת הערביים בהקמת ממשלתו. במהלך השיחה, הזכיר חאג' ל'נתניהו' את המגעים שניהל עם המפלגות הערביות ערב הבחירות לכנסת ה-21 ובכך חשף את קיום המגעים<ref></ref>.

== קישורים חיצוניים ==
* [http://www.93fm.co.il/radio/program/טובים-השניים/ דף התכנית באתר רדיו 'קול חי']

== הערות שוליים ==

קטגוריה:תוכניות ברדיו האזורי
תחת עץ היער

תחת עץ היער (באנגלית: Under the Greenwood Tree) הוא רומן של הסופר והמשורר האנגלי בן המאה ה-19 תומאס הרדי, שיצא לאור ב־1872. זהו רומן מוקדם של הארדי שפורסם בעילום שם, ובו ייסד את ההיסטורי־בדיוני, שהופיע ברבות מיצירותיו הבאות.

== תוכן ונושאים ==
שם הספר לקוח משירו של אמיין במחזה כטוב בעיניכם : "בצל למרגלות העץ מי לשכב איתי חפץ ..."

כותרת המשנה של הספר היא "המקהלה של מלסטוק, ציור כפרי מן האסכולה ההולנדית", ואמנם הארדי מתאר בפרטי פרטים את האזור הכפרי של דרום אנגליה, כפי שהתקיים באמצע המאה ה-19, רגע לפני המהפכה התעשייתית ועידן מסילות הברזל. ובתוך ההווי הכפרי מתייחד הסיפור למקהלה הכפרית, מוסד הבנוי משלושה דורות של נגנים וזמרים, שהולך ומתחדש ככל שעוברות השנים. הספר מתחיל בסיבוב המסורתי של המקהלה מבית לבית בערב חג המולד, ממשיך במאבק של המקהלה על מקומה בכנסייה, כנגד הכומר החדש, נציג הקידמה וחסיד האורגן, ומסתיים בסילוקה של המקהלה המסורתית מן הכנסייה. על רקע זה נפרשת גם פרשיית אהבה, שבה המורה הצעירה פאנסי דיי צריכה לבחור בין שלושה מחזרים שונים - דיק דיואי, בנו של בעל עגלות, איש תם ופשוט; שיינר האיכר העשיר והמכובד; והכומר מייבולד שיכול להבטיח לפאנסי חיים מעודנים בקרב החברה הגבוהה.

מבטו של הארדי המספר על הכפר הוא מבט נוסטלגי, אוהב, אוהד, חומל, אך גם פטרוני ואירוני כשל אדם החי כחמישים שנה לאחר התקופה המתוארת, ויודע שסילוק המקהלה הוא רק הקדמה לתמורה הענקית הממשמשת ובאה על הכפר. הקולות והמוזיקה, הממלאים את הרומן, נובעים מן הקשר ההדוק של הארדי עם מוזיקה — כילד למד לנגן בכינור, כנער השתתף בשירת מזמורי כנסייה ושירים עממיים, ואפילו בתקופת לימודיו היה מנעים את זמנו, בהפסקות, בשיר או בנגינה עם מורו לאדריכלות. אביו ודודו של הארדי השתתפו בזמנם בלהקת נגנים בכפר סטינספורד, הלוא הוא הכפר מלסטוק שבספר. מקהלה זו ניגנה בכנסייה המקומית ובשמחות מזדמנות בדיוק כמו המקהלה המתוארת בספר. שני האחים הארדי המבוגרים אספו במהלך עבודתם מאות שירים ומנגינות, ורשמו אותם בחוברות התווים שלהם, וגם הארדי הצעיר המשיך במסורת זו של תיעוד ומסירה. כך נשארו בידינו השירים והמנגינות הנושנים, וקבוצת נגנים בשם "Yetties" עורכת קונצרטים תחת הכותרת "המורשת המוזיקלית של תומאס הארדי".

==תרגום לעברית==
הספר תורגם לעברית על ידי רון אגמון ויצא לאור ב־2020 בהוצאת אוריון.

== קישורים חיצוניים ==

* [http://www.orion-books.co.il/product/752/תחת-עץ-היער.aspx הספר בעברית] בהוצאת [http://www.orion-books.co.il/ אוריון]
* [http://www.gutenberg.org/ebooks/2662 הספר באנגלית בפרויקט גוטנברג]
* [https://www.youtube.com/watch?v=LS37BsX5SG0 סרט שנעשה על פי הספר]
* [https://benyehuda.org/read/5973 אברהם רגלסון - סימפוניות טבעיות בפרוזה של הארדי]
==הערות שוליים==

קטגוריה:ערכים שבהם תבנית בריטניקה אינה מתאימה
2020 01
קטגוריה:ספרי 1872
קטגוריה:רומנים (סוגה ספרותית)
קטגוריה:ספרי תומאס הרדי
קטגוריה:ספרים שעובדו לסרטים